Apollonios fra Athen
Store norske leksikon,Kunst og estetikk,Bildende kunst,Kunsthistorie,Klassisk billedkunst, skulptur og mosaikk
Apollonios fra Athen var en gresk billedhugger fra Athen som virket på 100-tallet fvt. Han tillegges marmorstatuen Torso Belvedere, i Vatikanmuseets samlinger, som bærer en innskrift med hans navn på sokkelen.
Det er tidligere blitt hevdet at bronsestatuen Den hvilende bokseren, i Termemuseet i Roma, kunne knyttes til hans verksproduksjon. Denne teorien har imidlertid senere blitt avkreftet, både på grunn av observasjoner av antatt signatur og på grunn av manglende sammenheng mellom de to statuene når det gjelder tidsrom og stilistiske trekk. Les mer i Store norske leksikon den greske antikkens kunst og arkitektur hellenismen – kunst skulptur